
Тундань васень панчфнень идьснонды

Шопотькшнесь.
Шинь псить вастс аф няемга сась илянь эшенясь.
Сембе эрексь тёждяста таргазе ваймонц.
Касыксне и ракшатне анокласть мадомати. Аньцек сембе шири эци мошкарась тусь илянь якамас.
Тя пингть сире тундань васень тюжя панчфсь арьсесь мадомда инголе корхнемс уноконзон-тундань васень тюжя панчфкятнень мархта.
– Кунардонь тундань васень тюжя панчфне азондозь, што фкя инь вятикс питнишись эряфса-тя эстейть тиемс выбор и Вармать эрявикс шири уфамац. Мон жа корхтан тейнть, што тя сембось условна. Вятикс питнишись-тя вакссот касы тядянь-алянь лопанясь!
Тундань васень тюжя панчфкятне дивандазь варжакстсть фкя-фкянь лангс.
– Атяй, а мес тядянь-алянь лопанясь-тя питниши? – кизефтезе тундань васень тюжя панчфкясь.
– Аф вятикс. Сай пингсь- тинць шарьхкодьсасть-мторгодсь атясна. «Н-да, рана нинге, ашесть касов», – арьсесь тундань васень тюжя панчфсь, а вишкста азозе:
– Мадода! Поздна уже.
Атянц валонза ашесть лисенде тундань васень тюжя панчфкять пряста, и сон кодавок ашезь матодовкшне:
– Атяй, азонтк, ну азонтк, мезень колга тон корхтать. Мезе тя сембось? Ну мезе тя тейть арай? Явк мархтон смузюшицень!
– Смузюшизень ли… иль аф смузюшизень… – отвечась содамоёфкс лаца атяц, аф панчсемок сельмонзон.
– Азондсак? – ашезь макссе пря уноксь.
– Ну мезе тият, кулхцонтт, – панжезе кургонц тундань васень тюжя панчфсь и аф кенордазь ушедозе эсь азксонц.
Мазы панда шамаса эрясть тундань васень тюжя панчфне. Тя паронь арьси касыксне ульсть анелькакс ару кожфти и Шить тядянь заботанцты.
Нинге апрельста, аньцек солась васень ловсь, тундань васень тюжя панчфкятне марняса лиссть валдти и тяни эрясть стане, кода аньцек тейст пара. Синь кельксезь ракшатне, нармоттне и эрь ётай-потайсь. Синь венемсть Шиняти, каземок мирти эсь сюролда лаца мзолфснон, и седи вакска кеняртькшнесть эрь шити.
Эрь шобдаваня Шить васень сюролданзон мархта фкя-фкянь мельге сргозькшнесть тундань васень тюжя панчфкятне, нуварготкшнесть и щашендозь эсь тюжя вазьняснон. Шить аделамдонза меле, матодовкшнемок, синь арьсесть сембе касыхненди, шашнихненди, арнихненди, якайхненди и лиендихненди лямбе, сетьме ве и танцти отт.
Тяфта ётнесть шитне фкя-фкянь мельге.
Апрелень кельмонять мельге сась маень лямбось. Тундань васень тюжя панчфкятне арасть эзрай тундань васень тюжя панчфокс: вятсть эзраень корхнемат, тиендсть семьят и арьсекшнесть шаба колга. Ашезь кенере азомс эсь колганза июньскяй псись, кона казсь тундань васень тюжя панчфненди паваз-синь арасть тядякс-алякс, кода сась июльсь и кандсь эсь мархтонза панда шамати июльскяй псидонга пси.

